A BIZOTTSÁG HATÁROZATA
(2004. július 26.)
a lósperma harmadik országból történő importjához jóváhagyott spermagyűjtő központok listájának létrehozásáról
(az értesítés a B(2004) 2511. számú dokumentummal történt)
(EGT vonatkozású szöveg)
(2004/616/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen a 17. cikkének (3) bekezdésére,
mivel:
(1)
A harmadik országokból származó lósperma behozatalára feljogosított spermagyűjtő központok jegyzékének megállapításáról, valamint a 96/539/EK és a 96/540/EK határozat módosításáról szóló, 2000. március 31-i 2000/284/EK bizottsági határozat (2) több alkalommal módosításra került.
(2)
A tagállamok által az élő lovak, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról szóló, 2004. január 6-i 2004/211/EK határozat (3) elfogadásával a Bizottság módosította a harmadik országok felsorolásának és az élő lovak és azok ivartermékeinek importjára vonatkozó regionalizálásának jogi alapját.
(3)
Mióta a 2004/68/EK irányelv hatályba lépett, azon spermagyűjtő központok listája, amelyekből a tagállamok engedélyezik a harmadik országokból származó lósperma importját a 92/65/EGK irányelv 17. cikke (3) b) bekezdésének második-negyedik albekezdése szerint módosításra kerül és kihirdetésre kerül a Bizottság honlapján.
(4)
Ezen kívül a Közösségbe irányuló lósperma exportáló spermagyűjtő központok jóváhagyásáról a Bizottságot értesítő harmadik országok új eljárást követnek és információt szolgáltatnak a jóváhagyásról, amit szabványosított formában dolgoznak ki.
(5)
Kanada és Új-Zéland illetékes hatóságai hivatalosan értesítették a Bizottságot két, illetve egy további lósperma gyűjtőközpont 92/65/EGK irányelv előírásai szerint történt jóváhagyásáról.
(6)
Továbbá az Amerikai Egyesült Államok illetékes hatóságai hivatalosan értesítették a Bizottságot 12 további lósperma gyűjtőközpont 92/65/EGK irányelv előírásai szerint történt jóváhagyásáról, a 02AZ001-EQS, 00TX003-EQS, 02TX018-EQS és 03TX001-EQS központok jóváhagyásának visszavonásáról és egy jóváhagyott központ egyes adatainak módosításáról.
(7)
Szerbia és Montenegró esetében helyesbíteni kell az ISO országkódot és ennek megfelelően módosítani kell ezen ország helyét a listában.
(8)
Figyelembe kell venni azt, hogy az új tagállamok 2004. május 1-jén csatlakoztak a Közösséghez.
(9)
Figyelembe kell venni a bizonyos harmadik országokkal kötött vonatkozó közösségi megállapodásokat.
(10)
Az átláthatóság és racionalitás céljából a 2000/284/EK határozatot hatályon kívül helyezni és helyettesíteni kell.
(11)
Az e határozatban előírt rendelkezések összhangban vannak az Élelmiszerlánc és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) A tagállamok engedélyezik az e határozat mellékletében felsorolt központokban gyűjtött lósperma importját, feltéve hogy a 2004/211/EK határozat 4. cikkében meghatározott előírások betartásra kerülnek.
(2) Az 1. bekezdésben említett spermát a központnak az érintett harmadik ország illetékes nemzeti hatóságai által történő jóváhagyását kell begyűjteni.
(3) A mellékletben lévő lista 92/65/EGK irányelv 17. cikke (3) bekezdésének (b) albekezdése szerint meghatározott frissítései kihirdetésre kerülnek a Bizottság honlapján.
2. cikk
A 2000/284/EK bizottsági határozat hatályát veszti.
A hatályát vesztett határozatra vonatkozó hivatkozásokat az erre a határozatra vonatkozó hivatkozásoknak kell tekinteni.
3. cikk
E határozat címzettjei a tagállamok.
Kelt Brüsszelben, 2004. július 26-án.